ลุ้น 13 ธ.ค.ผลอุทธรณ์จีพีเอสซี 
วงในคาดยืนตามมติเดิมคือไม่อนุมัติให้ซื้อหุ้นโกลว์,นายเสมอใจ ศุขสุเมฆ ประธานกรรมการกำกับกิจการพลังงาน (กกพ.) เปิดเผยว่า เมื่อวันที่ 7 ธ.ค.ที่ผ่านมา คณะกรรมการ (บอร์ด) กกพ. ได้พิจารณาคำอุทธรณ์ของ บมจ.โกลบอล เพาเวอร์ ซินเนอร์ยี่ (จีพีเอสซี) กรณีที่ กกพ.มีมติไม่อนุมัติให้บริษัทเข้าซื้อหุ้น บมจ.โกลว์ พลังงาน แต่เนื่องจากยังมีกรรมการบางคนลงความเห็นไม่ครบเพราะติดภารกิจไม่ได้ร่วมประชุม ดังนั้น กกพ.จึงต้องหารืออีกครั้งและคาดว่าจะประกาศผลอย่างเป็นทางการวันที่ 13 ธ.ค.นี้ วันที่ 7 ธ.ค.มีกรรมการหลายท่านไม่อยู่ ผมก็จะเอาผลการหารือในครั้งนั้นมาคุยว่าจะลงมติอย่างไร ในวันที่ 13 ธ.ค.นี้ ซึ่งการลงมติ ควรเป็นมติที่เป็นเอกฉันท์,สำหรับเหตุผลที่ กกพ.มีมติไม่ให้จีพีเอสซีเข้าซื้อกิจการโกลว์นั้น ได้พิจารณาตาม พ.ร.บ.การประกอบกิจการพลังงานในเรื่องที่ว่าด้วยการแข่งขันที่เป็นธรรม ไม่ผูกขาด ซึ่งกรณีนี้ได้พิจารณาในเชิงพื้นที่ด้วย แม้ว่าในพื้นที่จะมีไฟฟ้าจากการไฟฟ้าส่วนภูมิภาค (กฟภ.) เป็นทางเลือกในการจำหน่ายไฟฟ้าก็ตาม ส่วนกรณีที่มีคนบอกว่ามีใบสั่งมาให้ล้มการเข้าซื้อหุ้นนั้น นายเสมอใจกล่าวว่าขอไม่ตอบเรื่องนี้,ผู้สื่อข่าวรายงานว่า ตามระเบียบการยื่นอุทธรณ์ กกพ.จะต้องพิจารณาให้ครบ 30 วัน ซึ่งจะครบวันที่ 12 ธ.ค. และคาดว่าบอร์ด กกพ. มีแนวโน้มจะยืนตามมติเดิมคือ ไม่อนุมัติให้จีพีเอสซีเข้าซื้อหุ้นโกลว์ เพราะหากพิจารณาตามระเบียบการควบรวมของ กกพ. ที่ระบุไว้ชัดเจนคือ 1.ต้องไม่ก่อให้เกิดการผูกขาด 2.ต้องไม่เกิดการลดการแข่งขัน แต่กรณีนี้เกิดขึ้นในพื้นที่นิคมอุตสาหกรรมมาบตาพุดถือว่าเข้าข่ายขัดต่อข้อกฎหมาย เนื่องจากมีผู้ประกอบการรายใหญ่ในพื้นที่เพียง 2 รายคือ จีพีเอสซีและโกลว์ ดังนั้น เมื่อจีพีเอสซีจะเข้าไปซื้อกิจการโกลว์ ก็จะส่งผลให้เหลือผู้ประกอบการรายเดียว จึงเกิดผลกระทบด้านการลดการแข่งขันในพื้นที่,นายเสมอใจกล่าวว่า กกพ.ได้เตรียมปรับแผนยุทธศาสตร์การกำกับกิจการพลังงาน เพื่อให้สอดรับกับการเปลี่ยนแปลงเทคโนโลยีและนโยบายรัฐบาลที่จะเปิดให้เอกชนเข้ามาแข่งขันมากขึ้น เพื่อนำไปสู่การเปิดเสรีกิจการไฟฟ้าและก๊าซธรรมชาติ.
เมื่อวันที่ 7 ธ.ค.ที่ผ่านมา คณะกรรมการ (บอร์ด) กกพ. ได้พิจารณาคำอุทธรณ์ของ บมจ.โกลบอล เพาเวอร์ ซินเนอร์ยี่ (จีพีเอสซี) กรณีที่ กกพ.มีมติไม่อนุมัติให้บริษัทเข้าซื้อหุ้น บมจ.โกลว์ พลังงาน
รรมการกำกับกิจการพลังงาน,โกลบอล เพาเวอร์ ซินเนอร์ยี่,จีพีเอสซี,กกพ.,ก๊าซธรรมชาติ